13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 590 της 27 Αυγ./11 Σεπτ. 1968 (ΦΕΚ Α΄  199) (Διόρθ. Ημαρτ. ΦΕΚ Α΄ 236 της 7 Οκτ.  1968). Περί Κανονισμού Υγιεινής και Ασφαλείας των εις τα Εργοστάσια και Εργαστήρια κατασκευής Συσσωρευτών Μολύβδου εργαζομένων. Έχοντες υπόψη: 1)Τας διατάξεις του άρθρ. 6 του από 25.8/5.9.1920 Β.Δ/τος «περί κωδικοποιήσεως των περί υγιεινής και ασφαλείας των εργατών Διατάξεων». 2)Τας διατάξεις του άρθρ. 10 του Π.Δ. 22/ 29.7.1927, κυρωθέντος δια του Π.Δ. 10/16.8.1928 και τούτου κυρωθέντος δια του Νόμ. 3714/28 «περί Οργανώσεως των Υπηρεσιών του Υπουργείου (Υγιεινής Προνοίας και Αντιλήψεως) Κρατικής Υγιεινής και Αντιλήψεως. 3)Τας διατάξεις του άρθρ. 28 του Νόμ. 3239/1955 ως ετροποποιήθησαν και συνεπληρώθησαν δια των διατάξεων του άρθρ. 9 του Νόμ. 3755/57. 4)Τας διατάξεις του εδάφ. γ΄ της παρ. 2 του άρθρ. 9 του Β.Δ. 868/1960 «περί Οργανισμού του Υπουργείου Εργασίας». 5)Γνωμοδότησιν του Εθνικού Γνωμοδοτικού Συμβουλίου, εξενεχθείσαν κατά την συνεδρίασιν αυτού της 2.4.1968. 6)Την υπ’ αριθ. 1427/5.6.68 γνωμοδότησιν του Ανωτάτου Υγειονομικού Συμβουλίου. 7)Την υπ’ αριθ. 425/1968 γνωμοδότησιν του Συμβουλίου της Επικρατείας. Προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρ.1.-Καθιερούνται οι κάτωθι όροι υγιεινής και ασφαλείας των εις τα Εργοστάσια και Εργαστήρια κατασκευής Συσσωρευτών Μολύβδου εργαζομένων πέραν των γενικών όρων των καθοριζομένων υπό του Π.Δ. της 14.3.1934 «περί υγιεινής και ασφαλείας των εργατών και υπαλλήλων των πάσης φύσεως βιομηχανικών και βιοτεχνικών εργοστασίων, εργαστηρίων κ.λπ.». Άρθρ.12.-Τα Εργοστάσια ή Εργαστήρια κατασκευής συσσωρευτών δέον να είναι εφωδιασμένα δια των αναγκαίων μέσων αποτελεσματικής καταπολεμήσεως της πυρκαϊάς. Ταύτα τοποθετούνται εις καταλλήλους θέσεις ευκόλως προσιτάς, να είναι κεχρωσμένα δι’ ερυθρού χρώματος και να τηρώνται πάντοτε εν καλή καταστάσει, ώστε να είναι αμέσως χρησιμοποιήσιμα. Οδηγίαι τοιχοκολλημέναι εν εκάστω διαμερίσματι υποδεικνύουν την θέσιν και την χρήσιν των πυροσβεστικών μέσων. Άρθρ.13.-Απαγορεύεται γενικώς η τήξις του μολύβδου εντός ανοικτής συσκευής. Αύτη θα εκτελήται εντός κλειστού κλιβάνου, η δε μεταφορά του εν τετηκυία καταστάσει μετάλλου εις τας μήτρας, δέον να γίνηται δια κλειστού αγωγού και δια φυσικής ροής εκ της εστίας, τοποθετουμένης ταύτης εις ανάλογον ύψος από του δαπέδου. Εις ας περιπτώσεις η εφαρμογή των ανωτέρω δέν είναι δυνατή, τότε άνωθεν της συσκευής τήξεως, δέον να τοποθετήται σύστημα εντόνου ενεργού απαγωγής των αερίων και ατμών, φέρον ευρύ στόμιον με τοπικόν αρνητικόν αερισμόν. Άρθρ.14.-Αι μήτραι κατασκευής σφαιριδίων ή πλακών δέον να φέρουν ισχυράν συσκευήν απαγωγής των μολυβδούχων αερίων ή ατμών. Η απαγωγή αύτη να γίνηται δια συστήματος εντόνου ενεργού απαγωγής. Συνιστάται η εγκατάστασις αυτομάτων χυτηρίων και σφαιριδίων μετά συστήματος αυτομάτου τροφοδοτήσεως των τριβείων δια σφαιριδίων. Άρθρ.15.-Τα τριβεία κονιοποιήσεως του μετάλλου ή των μολυβδούχων ενώσεων δέον να είναι αεροστεγώς κλειστά. Κατά τον καθαρισμόν των τριβείων οι απασχολούμενοι εργάται δέον να φέρουν κλειστήν κατά το λαιμόν και τους καρπούς ενδυμασίαν εργασίας (φόρμαν), χειρόκτια, κλειστά υποδήματα μετά περικνημίδος, ως επίσης και ειδικήν προσωπίδα καλύπτουσα την κεφαλήν. Ο καθαρισμός των τριβείων επιβάλλεται να γίνηται δια μηχανικής αναρροφήσεως υπό φορητής συσκευής μετά κονιοσυλλέκτου. Μετά το πέρας της εργασίας των τριβείων οι εν αυτώ απασχοληθέντες εργάται, εισερχόμενοι εντός ειδικού χώρου, ένθα θα υπάρχη εγκατάστασις απαγωγής του αναπτυσσομένου κονιορτού και φέροντες ειδικήν προστατευτικήν προσωπίδα, δέον να απομακρύνουν δια ψήκτρας την επικαθήσασαν επί των ενδυμάτων αυτών μολυβδούχον κόνιν. Άρθρ.16.-Η μεταφορά της μολυβδούχου κόνεως εκ των τριβείων εις τας συσκευάς κατασκευής πάστας δέον να γίνηται δια κλειστών συστημάτων, αποκλειομένης της διαχύσεως και αναπτύξεως αυτής εις την ατμόσφαιραν. Εις εξαιρετικάς περιπτώσεις δύναται η οικεία Επιθ/σις Εργασίας να επιτρέπη την μεταφοράν της κόνεως δια των χειρών εντός κλειστών δοχείων, εφ’ όσον διαπιστωθή αδυναμία τηρήσεως της διατάξεως της προηγουμένης παραγράφου. Η λήψις της κόνεως εκ των τριβείων δέον να γίνηται δια κλειστών συστημάτων μετά βαλβίδος χειροκινήτου ή μη, το δε δοχείον να εφαρμόζηται καλώς επί της χοάνης εξαγωγής, ίνα αποφεύγηται η διάχυσις κόνεως εις την ατμόσφαιραν. Άρθρ.17.-Η εκκένωσις των δοχείων εντός των συσκευών κατασκευής της πάστας δέον να γίνηται μέσω ειδικού κλειστού συστήματος εξασφαλίζοντος την εκκένωσιν άνευ διαχύσεως της κόνεως εις το περιβάλλον. Κατά τας ανωτέρω εργασίας και τας τοιαύτας του άρθρ. 14 οι εργαζόμενοι δέον να φέρουν ειδικήν προστατευτικήν προσωπίδα. Άρθρ.18.-Εις το διαμέρισμα κοπής και αποξέσεως των πλακών των συσσωρευτών, αι τράπεζαι εργασίας, δέον να είναι ομαλαί και επενδεδυμέναι δια φύλλου ψευδαργύρου ή μολύβδου, άνευ αρμών και ρωγμών ώστε να αποκλείηται η απόθεσις κόνεως και να είναι ευχερής ο καθαρισμός των. Εκάστη θέσεις εργασίας δέον να είναι εφωδιασμένη δι’ ενεργού και ισχυρού απαγωγού της σχηματιζομένης κόνεως μέσω συστήματος του οποίου το στόμιον να ευρίσκεται εγγύτατα των σημείων εργασίας. Δι’ εγκαταστάσεως ενεργού απαγωγής, ως ανωτέρω, εφοδιάζονται και αι θέσεις συγκολλήσεως των πόλων των συσσωρευτών και καλύψεως αυτών δια πίσσης. (Αντί για τις σελ. 306,63-306,66(α) Σελ. 306,63(α) Τεύχος Θ82-Σελ. 7 Υγιεινή και ασφάλεια χώρων εργασίας και εργαζομένων 15.Λ.α.13 Άρθρ.19.-Η μεταφορά των δοχείων των περιεχόντων πυκνόν θειϊκόν οξύ, δέον να γίνηται, δι’ ειδικών φορείων, η δε ανατροπή τούτων προς εκκένωσιν του περιεχομένου των εντός του αναμικτήρος του τμήματος κατασκευής της πάστας προς παρασκευήν του υλικού των πλακών, δέον να γίνηται δι’ ειδικού συστήματος ανατροπής ή μηχανικώς δια σίφωνος. Απαγορεύεται απολύτως η δια των χειρών μεταφορά και ανατροπή των ανωτέρω δοχείων, ως και η θέσις εις λειτουργίαν του σίφωνος δια του στόματος. Άρθρ.20.-Οι εργάται οι απασχολούμενοι εις το τμήμα θειϊκού οξέος δέον να φέρουν ειδικήν προστατευτικήν ενδυμασίαν μετά χειροκτίων και ποδιάς εξ ειδικού οξυμάχου ελαστικού ή πλαστικού, ως και πλαστικόν διαφανές προκάλυμμα προσώπου. Ο αερισμός του τμήματος τούτου δέον να είναι επαρκής, η δε ανανέωσις του αέρος συνεχής δια φυσικού ή τεχνητού τοιούτου. Άρθρ.2.-1.Τα δάπεδα απάντων των διαμερισμάτων του Εργοστασίου ή Εργαστηρίου κατασκευής Συσσωρευτών, δέον να είναι ομαλά και επιστρωμένα δι’ ανθεκτικής τσιμεντοκονίας άνευ αρμών και ρωγμών, εις τρόπον ώστε να είναι αδιαπέραστα υπό των υδάτων, να καταλήγουν δε εις περιφερειακόν αύλακα, επιστρωμένον δια του αυτού υλικού και κεκαλυμμένον δια μεταλλικού ραβδωτού καλύμματος της αυτής με το δάπεδον αντοχής, όστις θα οδηγή εις τον κεντρικόν αποχετευτικόν αγωγόν μέσω φρεατίου μετά σίφωνος, ίνα καθίσταται ευχερής η απαγωγή των υδάτων πλύσεως. Απαγορεύεται η ύπαρξις επί του δαπέδου εξάρσεων και κοιλοτήτων προς αποφυγήν αποθέσεως κονιορτού και ατυχημάτων εκ προσκρούσεως ή  ολισθήσεως. Εφ’ όσον τοιαύται ανωμαλίαι επιβάλλονται εκ τεχνικών λόγων δέον όπως αι μεν εξάρσεις προστατεύωνται δι’ επικλινούς δαπέδου εκατέρωθεν, τα δε ανοίγματα δια καλύμματος της αυτής αντοχής εις το δάπεδον ή δια κιγκλιδώματος ύψους 1 μέτρου τουλάχιστον. Τα ραβδωτά καλύμματα των αυλάκων αποχετεύσεως δέον να έχουν ανοίγματα μη επιτρέποντα την εμπλοκήν των βαδιζόντων επί τούτων. 2.Η διάταξις των επίπλων, των μηχανημάτων, των προς επεξεργασίαν πρώτων υλών, ως και των ετοίμων προϊόντων επί του δαπέδου, δέον να είναι τοιαύτη ώστε να υπάρχουν διάδρομοι δια την ελευθέραν κυκλοφορίαν των εργαζομένων, πλάτους τουλάχιστον ογδοήκοντα (80) εκατοστών του μέτρου, απαγορευομένης απολύτως της τοποθετήσεως ή εγκαταλείψεως επί της επιφανείας των διαδρόμων οιουδήποτε αντικειμένου ή εργαλείου, έστω και προσωρινώς. Συνιστάται η χρώσις των δαπέδων των διαδρόμων δι’ ειδικού χρώματος, ίνα καθίστανται εμφανέστεροι. 3.Τα δάπεδα των διαμερισμάτων μητρών, κονιοποιήσεως, κοπής και διευθετήσεως πλακών ως και του πατώματος, δέον να είναι συνεχώς διαπεποτισμένα δι’ ύδατος. 4.Εις χώρους κατ’ εξοχήν κονιορτοβριθείς, δέον να τοποθετήται πρόσθετον δάπεδον εν είδει εσχάρας εξ ανθεκτικού υλικού (κατά προτίμησιν μεταλλικού) του οποίου τα ανοίγματα να έχουν διατομήν μη επιτρέπουσαν την εισχώρησιν ανθρωπίνου πτέρνας και εις ύψος δέκα (10) περίπου εκατοστών από του κυρίου δαπέδου, προς αποφυγήν βαδίσεως των εργαζομένων επί της αποτιθεμένης κόνεως. 5.Τα δάπεδα των διαμερισμάτων εργασίας δέον να πλένωνται καθ’ εκάστην δι’ αφθόνου ύδατος. Εις περιπτώσεις καθ’ ας δι’ οιονδήποτε λόγον δεν είναι εφικτή η πλύσις των δαπέδων δι’ ύδατος, η αποκομιδή του κονιορτού δέον να γίνηται δι’ εφύδρου πριονιδίου, όπερ συλλέγεται εντός ειδικού δοχείου μετά καλύμματος ή δι’ αναρροφητικής σαρώσεως τη βοηθεία κλειστής συσκευής (αναρροφητική σάρωσις) και απορρίπτεται μακράν του εργοστασίου εις ειδικούς προς τούτο χώρους. Άρθρ.21.-Εις το τμήμα φορτίσεως συσσωρευτών ένθα αναπτύσσεται υδρογόνον και κροτούν αέριον, δέον να λαμβάνωνται πάντα τα μέτρα προς αποφυγήν εκρήξεων ή πυρκαϊάς. Τα εκλυόμενα αέρια, δέον να απάγωνται δι’ ειδικού συστήματος αναρροφήσεως, το στόμιον του οποίου θα ευρίσκηται εγγύτατα του σημείου εκλύσεως. Εις το τμήμα τούτο η ηλεκτρική εγκατάστασις, δέον να πληροί τας ειδικάς διατάξεις του υπό του Υπουργείου Βιομηχανίας εκάστοτε εκδιδομένου Κανονισμού Εσωτερικών Ηλεκτρικών Εγκαταστάσεων περί χώρων υποκειμένων εις εκρήξεις και πυρκαϊάς. Επί των τοίχων και εις πλείονα του ενός σημείου δέον να αναρτώνται υαλόφρακτοι πινακίδες με ευμεγέθη και ευδιάκριτα (αλφαβητικά) στοιχεία, δι’ ων να εφιστάται η προσοχή των εργαζομένων περί του κινδύνου εκρήξεως και πυρκαϊάς και να απαγορεύηται η δημιουργία σπινθήρος και η αφή φλογός. Άρθρ.22.-«Απαγορεύεται να απασχολούνται σε εργοστάσια ή εργαστήρια κατασκευής συσσωρευτών μολύβδου ως εργάτες ή μαθητευόμενοι πρόσωπα που δεν έχουν συμπληρώσει το 16ο έτος της ηλικίας τους, καθώς και γυναίκες σε κατάσταση εγκυμοσύνης ή που θηλάζουν». Το άρθρ. 22 αντικαταστάθηκε ως άνω από την παρ. 10 άρθρ. 11 Νόμ. 1414/1984, ανωτ. σελ. 32,33. Σελ. 306,64(α) Τεύχος Θ82-Σελ. 8 Άρθρ.23-24.-(Καταργήθηκαν από την παρ. 5 άρθρ. 17 Π.Δ. 94/10-22 Απρ. 1987 (ΦΕΚ Α΄ 54), κατωτ. αριθ. 30). Άρθρ.25.-Εις έκαστον εργοστάσιον ή εργαστήριον κατασκευής Συσσωρευτών μολύβδου δέον να υπάρχη μικρόν Φαρμακείον Πρώτων βοηθειών υπό την επίβλεψιν ειδικώς εντεταλμένου προσώπου, έχοντος σχετικάς προς τούτο γνώσεις, περιέχον τα ακόλουθα είδη: 1)Τρία πακέτα γάζης αποστειρωμένης. 2)Τρεις επιδέσμους γάζης των 5 εκ. 3)Τρεις επιδέσμους γάζης των 10 εκ. 4)Μία ελαστική αιμοστατική ταινία. 5)100 γραμμάρια βάμβακος υδροφίλου. 6)Έν φιαλίδιον αποστειρωμένης κόνεως σουλφαμίδος. 7)Φιαλίδιον των 100 γραμ. Μερκουροχρώμ των 3%. 8)Έν κυτίον λευκοπλάστ των 5 εκ. 9)Έν κυτίον δισκίων ασπιρίνης. 10)Έν φιαλίδιον ΟΚΤΙΝΟΥΜ εις σταγόνας (τρις της ημέρας ανά 15 σταγόνας). 11)Έν σωληνάριον οφθαλμικής αλοιφής χλωρομυκητίνης. 12)Έν φιαλίδιον δισκίων αντισταμινικών (δι’ αναφυλαξίαν). 13)Έν σωληνάριον αλοιφής αντισταμινικής, χρήσεως εξωτερικής (δι’ αναφυλαξίαν). 14)Έν σωληνάριον αλοιφής προς προστασίαν εκ των εγκαυμάτων. Τα αναλισκόμενα εκ των ανωτέρω ειδών, συμπληρούνται αυθημερόν μερίμνη του ως άνω εντεταλμένου προσώπου και ευθύνη του εργοδότου. Εγγύς του προχείρου φαρμακείου και εις εμφανές μέρος, αναρτάται επιγραφή αναγράφουσα τους αριθμούς τηλεφώνων τους Σταθμού Πρώτων Βοηθειών και του ιατρού του Εργοστασίου. Άρθρ.26.-Πάσα παράβασις των διατάξεων του παρόντος Β.Δ/τος τιμωρείται κατά τας διατάξεις των άρθρ. 3 και 4 του Νόμ. ΓπΛΔ «περί Υγιεινής και Ασφαλείας των εργατών και περί ωρών εργασίας». Άρθρ.27.-Η ισχύς του παρόντος Κανονισμού άρχεται μετά έξ μήνας από της δημοσιεύσεως αυτού εις την Εφημερίδα της Κυβερνήσεως. 15.Λ.α.13 Υγιεινή και ασφάλεια χώρων εργασίας και εργαζομένων Άρθρ.3.-Οι τοίχοι και αι οροφαί των διαμερισμάτων δέον να είναι λείοι, ούτως ώστε να αποφεύγηται η απόθεσις κονιορτού και κόνεων και να είναι ευχερής ο καθαρισμός των. Δια τον αυτόν σκοπόν οι τοίχοι δέον να κατασκευάζωνται τόσον κατά την οροφήν και το δάπεδον, όσον και μεταξύ των ουχί εις ορθήν γωνίαν, αλλά σχηματίζοντες κυκλικήν επιφάνειαν (λούκι). Τα τυχόν υαλόφρακτα τμήματα της οροφής ως και τα εκ της οροφής ανηρτημένα αντικείμενα (Μετά τη σελ. 306,50) Σελ. 306,61 Τεύχος 400-Σελ. 77 Υγιεινή και ασφάλεια χώρων εργασίας και εργαζομένων 15.Λ.α.13 (φωτιστικά σώματα κ.λπ.) προστατεύονται εκ των κάτω δια δικτυωτού πλέγματος προς αποφυγήν πτώσεως αυτών επί των κάτωθι εργαζομένων. Οι τοίχοι και εις ύψος τουλάχιστον 1.80 μέτρου από του δαπέδου να είναι επικεκαλυμμένοι δι’ υλικού αδιαποτίστου, ίνα είναι ευχερής η καθημερινή πλύσης αυτών. Τα υαλοστάσια άτινα κείνται εις ύψος 1.80 μ. από του εδάφους προστατεύονται εκ των έσω, προς αποτροπήν ατυχημάτων εκ της τυχόν θραύσεώς των, δια της τοποθετήσεως μεταλλικού πλέγματος ή ωπλισμένων ή αθραύστων υαλοπινάκων. Αι θύραι δέον να ανοίγουν εκ των έσω προς τα έξω, αι δε ενδιάμεσοι αι άγουσαι από διαμερίσματος εις διαμέρισμα να είναι διπλής ενεργείας. Οι τοίχοι και αι οροφαί δέον να ασβεστοχρίωνται δι’ ανοικτού κατά προτίμησιν χρώματος δια την ενίσχυσιν του φωτισμού των διαμερισμάτων. Άρθρ.4.-Άπαντα τα διαμερίσματα του εργοστασίου ή εργαστηρίου δέον να αερίζωνται καλώς δια φυσικού ελκυσμού, όπου δε ο φυσικός δεν είναι επαρκής να συμπληρούται δια τεχνητού τοιούτου, χωρίς να δημιουργώνται ρεύματα, η δε ανανέωσις του αέρος, δέον να είναι συνεχής εις συχνότητα εξάκις τουλάχιστον καθ’ ώραν. Τα εκ των διαφόρων διαμερισμάτων του εργοστασίου ή εργαστηρίου εξ απαγωγής προερχόμενα αέρια πριν ή διαχυθούν εις την ελευθέραν ατμόσφαιραν, δέον να υφίστανται πλήρη κάθαρσιν τη βοηθεία ειδικών συσκευών, ούτως ώστε να είναι απηλλαγμένα ατμών, αιωρημάτων κονιορτού, καπνών κ.λπ., επιβλαβών δια την υγείαν των περιοίκων (κονιοσυλλέκται, κυκλώνες, φίλτρα κ.λπ.). Άρθρ.5.-Ο φυσικός φωτισμός των διαφόρων διαμερισμάτων δέον να είναι επαρκής ώστε η εργασία να εκτελήται ευχερώς και να προστατεύηται η όρασις των εργαζομένων, πάντως ουχί μικρότερος των 400 LUX. Τα μηχανήματα και αι θέσεις εργασίας δέον να διατάσσωνται κατά τρόπον ώστε να φωτίζωνται καλώς, ιδία δε τα κινούμενα μέρη των μηχανημάτων και τα όργανα ελέγχου αυτών. Ο φωτισμός πρέπει να είναι διάχυτος και οι εργαζόμενοι να προστατεύωνται από τας προσπιπτούσας επ’ αυτών ηλιακάς ακτίνας, όπου δε ο φυσικός φωτισμός δεν είναι επαρκής δέον να συμπληρούται δια τεχνητού τοιούτου, όστις να είναι ομοιόμορφος και της αυτής εντάσεως καθ’ όλην την έκτασιν του χώρου εργασίας και να μη προκαλή θάμβωσιν των εργαζομένων είτε απ’ ευθείας, είτε εξ αντανακλάσεως. Σελ. 306,62 Τεύχος 400-Σελ. 78 Άρθρ.6.-Οι εργαζόμενοι καθ’ όλην την διάρκειαν της εργασίας των δέον να φέρουν: α)ειδικήν στολήν εργασίας (φόρμα) κλειομένην κατά τον λαιμόν και τους καρπούς των χειρών, β)υψηλά υποδήματα εξ ελαστικού (μπότες) καλώς κλειόμενα περί τα σφυρά και γ)περιζώματα (εμπροσθέλλες) εξ ελαστικού ή δέρματος ή πλαστικού. Οι εργαζόμενοι προκειμένου να έλθουν εις επαφήν με μόλυβδον και ενώσεις αυτού, δέον να φέρουν χειρόκτια εξ ελαστικού ή αδιαποτίστου πλαστικής ύλης. Η δαπάνη αγοράς των ανωτέρω ειδών βαρύνει την επιχείρησιν, τα είδη δε ταύτα παραμένουν εις το εργοστάσιον, απαγορευομένης της μεταφοράς οίκοι και αντικαθίστανται άμα τη φθορά των εις βαθμόν μη εκπληρούντα τον προστατευτικόν των σκοπόν. Τα ενδύματα εργασίας δέον να πλένωνται κεχωρισμένως μερίμνη και δαπάναις του εργοδότου, τουλάχιστον άπαξ της εβδομάδος, να λαμβάνηται δε προηγουμένως πρόνοια δια την περισυλλογήν και απαγωγήν της επ’ αυτών κόνεως μολύβδου. 15.Λ.α.13 Υγιεινή και ασφάλεια χώρων εργασίας και εργαζομένων Άρθρ.7-9.-(Καταργήθηκαν από την παρ. 5 άρθρ. 17 του Π.Δ. 94/10-22 Απρ. 1987 (ΦΕΚ Α΄ 54), κατωτ. αριθ. 30). Άρθρ.10.-Δια την εστίασιν των εργατών, εφ’ όσον ο αριθμός του προσωπικού υπερβαίνη τους τριάκοντα, δέον να διατίθηται ιδιαίτερον διαμέρισμα μετά τραπέζης και αναλόγου αριθμού καθισμάτων. Εάν το εργοστάσιον ή εργαστήριον απασχολή προσωπικόν κατώτερον των τριάκοντα ατόμων ή ευρίσκηται εν λειτουργία προ της δημοσιεύσεως του παρόντος εις την Εφημερίδα της Κυβερνήσεως ανεξαρτήτως απασχολουμένου προσωπικού, τότε επιτρέπεται η κατάλληλος διασκευή του διαμερίσματος των αποδυτηρίων και η εν αυτώ τοποθέτησις τραπέζης, και αναλόγου αριθμού καθισμάτων, δια την εστίασιν των εργατών. Η αίθουσα εστιάσεως εις αμφοτέρας τας ανωτέρω περιπτώσεις, δέον να διατηρήται απολύτως καθαρή και αερίζηται καλώς. Άρθρ.11.-(Καταργήθηκε από την παρ. 5 άρθρ. 17 του Π.Δ. 94/10-22 Απρ. 1987 (ΦΕΚ Α΄ 54), κατωτ. αριθ. 30). 